Document ID: 32014R0861

A BIZOTTSÁG 861/2014/EU VÉGREHAJTÁSI RENDELETE
(2014. augusztus 5.)
a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
Az 1326/2013/EU tanácsi rendelet (2) módosította a 2658/87/EGK rendelet I. mellékletét és a 9619 00-9619 00 90 KN-kódokat a 9619 00-9619 00 89 KN-kódokkal váltotta fel.
(2)
A 9619 00 71-9619 00 89 KN-kódok alá tartozik az egészségügyi betét (párna) és tampon, csecsemőpelenka és pelenkabetét, és hasonló cikk a textilanyag kivételével bármely anyagból. A szóban forgó KN-kódok alá tartozó árucikkek készülhetnek például papíripari rostanyagból, papírból, cellulózvattából vagy cellulózszálból álló szövedékből. Készülhetnek továbbá ezen anyagok kombinációiból.
(3)
A 9619 00 71-9619 00 89 KN-alszámok alá tartozó árucikkek besorolásával kapcsolatos eltérő nézetekre tekintettel, valamint e besorolásnak az Unió teljes területén belüli megkönnyítése céljábólszükséges ezen új alszámok további tisztázása.
(4)
A jogbiztonság érdekében szükséges ezért egy új Kiegészítő megjegyzéssel kiegészíteni a Kombinált Nómenklatúra 96. árucsoportját, a szóban forgó alszámok egész Unióban való egységes értelmezésének biztosítása érdekében.
(5)
A 2658/87/EGK rendelet I. mellékletét ennek megfelelően módosítani kell.
(6)
Az e rendeletben előírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
A 2658/87/EGK rendelet I. mellékletében meghatározott Kombinált Nómenklatúra Második rész 96. árucsoporthoz tartozó Kiegészítő megjegyzés a következő ponttal egészül ki:
„1.
A 9619 00 71-9619 00 89 alszámok alá tartoznak a papíripari rostanyagból, papírból, cellulózvattából vagy cellulózszálból álló szövedékből készült áruk.
Ezen alszámok alá tartoznak azok az összetett áruk is, amelyek az alábbiakból állnak:
a)
egy belső rétegből (például nem szőtt textíliából), amelyet úgy alakítottak ki, hogy elvezesse a folyadékot a viselő bőrétől és ezáltal megvédje a kidörzsöléstől (irritációtól);
b)
egy nedvszívó magból, amely összegyűjti és tárolja a folyadékot, amíg a terméket el nem dobják;
c)
egy külső rétegből (például. műanyagból), a folyadék nedvszívó magból történő szivárgásának megakadályozására.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. augusztus 5-én.

Labels: 0
3